
Με αφορμή την μελετώμενη επιστροφή των γεωμετρικών μετασχηματισμών στην 
γυμνασιακή ύλη, αλλά και την πείρα μου από την διδασκαλία της συμμετρίας στις 
ΗΠΑ (1995-2008), καταθέτω εδώ μια άποψη με έμφαση στην ολισθανάκλαση. 

Η ολισθανάκλαση (§Μάθ γθτΙθοιϊοπ) είναι ένας συνδυασμός, ακριβέστερα σύνθεση, 
ανάκλασης (γθτΙθοιϊοπ) και ολίσθησης (§1ϊάθ) όπου ο άξονας της ανάκλασης και το 
διάνυσμα της ολίσθησης είναι παράλληλα. Η παραλληλία αυτή σημαίνει ότι, 
αντίθετα με ότι συμβαίνει στην γενική περίπτωση, η σειρά εφαρμογής ανάκλασης 
και ολίσθησης δεν επηρεάζει το αποτέλεσμα: 




ο 



Η ειδική περίπτωση (ολισθανάκλαση) Η γενικ ή περίπτωση 



Αμέσως ο έμπειρος εκπαιδευτικός θα επισημάνει ότι πρόκειται για δύσκολη έννοια, 
μάλλον ακατάλληλη για το γυμνάσιο: στην συνέχεια του άρθρου θα προσπαθήσω 
να αναιρέσω αυτήν την άποψη και δυσκολία... 



αρχίζοντας με ένα παιγνίδι 

Τι θα συνέβαινε αν δίναμε στους μαθητές, αποφασίστε εσείς ποιας τάξης, δύο ίσα 
τρίγωνα και τους ζητούσαμε να τραβήξουν μια γραμμή που να τα κόβει ΔΙΚΑΙΑ; 




Βεβαίως η τελευταία λέξη είναι και η λέξη-κλειδί: τι σημαίνει «δίκαια» εδώ; Η 
απάντηση είναι καλύτερα να δοθεί μέσω ενός άλλου σχήματος και ζεύγους: 



Η μωβ γραμμή «κόβει δίκαια» τα δύο τρίγωνα με την έννοια ότι και τα δύο υπο- 
τρίγωνα είναι ίσα και τα δύο τετράπλευρα είναι ίσα: απόλυτη ίσορροπία\ 

Ύστερα από αυτές τις επεξηγήσεις μπορούμε να αναμένουμε απαντήσεις όπως: 



... που είναι βέβαια εσφαλμένες, και αργά ή γρήγορα, απαντήσεις πολύ κοντά στην 
σωστή: 




μία τολμηρή ερώτηση 

Έχει η παραπάνω «δίκαιη γραμμή» κάποια χαρακτηριστική ιδιότητα; 

Δεν ξέρω πόσο αναπάντεχη ή αφηρημένη θα ήταν αυτή η ερώτηση για μαθητές 
γυμνασίου, τολμώ όμως να αισιοδοξώ ότι κάποιοι θα έβρισκαν την απάντηση: 




Β' 



Η δίκαιη γραμμή διέρχεται από τα μέσα των ΑΑ', ΒΒ', ΓΓ'! 



καθρέπτες ... και δικαιοσύνη 



Ρωτάμε τώρα τους μαθητές: μπορείτε να σκεφθείτε κάποια άλλη περίπτωση ίσων 
τριγώνων ΑΒΓ, Α'Β'Γ' όπου τα μέσα των ΑΑ', ΒΒ', ΓΓ' είναι συνευϋειακά; 

Εδώ δεν χρειάζεται ιδιαίτερη αισιοδοξία για να ελπίζει κανείς ότι οι μαθητές θα 
σκεφθούν την περίπτωση της ανάκλασης: 




Η επόμενη ερώτηση: υπάρχουν άλλες περιπτώσεις συνευθειακότητας των μέσων; 
Αργά ή γρήγορα κάποιος θα κάνει το μεγάλο βήμα: 




...ύστερα κάποιος δεν θα διστάσει να ολισθήσει το Α'Β'Γ' λίγο παραπάνω, τόσο που 
να μπλεχτούν οι 'συνδέουσες γραμμές': 



...και κάποιος άλλος τολμηρός ίσως καταφέρει να ανυψώσει το Α'Β'Γ' (έτσι ώστε το 
Β να 'ταξιδεύει' τώρα 'αντίθετα' από τα Α και Γ): 




...και γενικότερα να το μετατοπίσει όπως επιθυμεί: 




Σε όλα τα παραδείγματα πλην του πρώτου (ανάκλαση), αυτό που μας πηγαίνει από 
το Β στο Β' - και γενικότερα από το ΑΒΓ στο Α'Β'Γ' - είναι μία ολισϋανάκλαση, ένας 
συνδυασμός δηλαδή ανάκλασης (περί την ευθεία των τριών μέσων) και ολίσθησης 
(κατά παράλληλο προς αυτήν διάνυσμα): αυτό είναι αρκετά προφανές όσο άξονας 
και διάνυσμα είναι οριζόντια, παραμένει όμως αληθές - ελπίζουμε και αντιληπτό 
από τους μαθητές - και όταν έχουν τυχούσα διεύθυνση. 

Βλέπουμε δηλαδή ότι για να πάμε από το ΑΒΓ στο Α'Β'Γ' αρκεί να εφαρμόσουμε 
ολισθανάκλαση: ανάκλαση περί την ευθεία (άξονα) που ορίζουν τα μέσα των ΑΑ', 
ΒΒ', ΓΓ' και ολίσθηση κατά ένα παράλληλο διάνυσμα που απλά συνδέει το είδωλο 
του Β με το Β' (ή το είδωλο του Α με το Α', ή το είδωλο του Γ με το Γ', κλπ). 

Παρατηρούμε εδώ ότι σε όλα τα παραδείγματα μας ο άξονας ολισθανάκλασης είτε 
«κόβει δίκαια» τα δύο ίσα τρίγωνα είτε απλώς «διέρχεται δίκαια» ανάμεσα τους 
(εξακολουθεί δηλαδή να ισαπέχει από τις ομόλογες κορυφές και να σχηματίζει ίσες 
γωνίες με τις ομόλογες πλευρές): αυτά προκύπτουν εύκολα - αν όντως τα τρία μέσα 
κείνται επί του άξονα — από τον ορισμό της ολισθανάκλασης, με ισότητες τριγώνων. 

Έχουμε διαλευκάνει λοιπόν το μυστήριο της δίκαιης γραμμής ... εισάγοντας 
ταυτόχρονα την έννοια της ολισθανάκλασης: 



Θαλής ... ο Δίκαιος 

Όσα προηγήθηκαν οδηγούν στο ερώτημα: αν το Α απεικονίζεται στο Α' με 
ολισθανάκλαση, οφείλει πράγματι ο άξονας ολισθανάκλασης να διέρχεται από το 
μέσον του ΑΑ'; 

Η απάντηση είναι καταφατική και προκύπτει εύκολα - λόγω παραλληλίας άξονα και 
διανύσματος ολισθανάκλασης -- αν θεωρήσουμε γνωστό το Θεώρημα του Θαλή: 

|ΜΑ| = |ΜΣ|, άρα | ΝΑ) = |ΝΑ'| 




αναμενόμενο «ατύχημα» 

Παρά την ισότητα των τριγώνων, η συνευθειακότητα των μέσων έχει χαθεί, μαζί της 
και η δίκαιη γραμμή: 



Β 




Αυτό συμβαίνει επειδή τα ΑΒΓ και Α'Β'Γ' είναι, σε αντίθεση προς τα προηγούμενα 
παραδείγματα, ομόστροφα (και τα Α, Β, Γ και τα Α', Β', Γ' 'κινούνται' αντίθετα προς 
την φορά των δεικτών του ωρολογίου): είναι πλέον δυνατόν, σε αντίθεση προς τα 



προηγούμενα παραδείγματα (όπου τα ΑΒΓ, Α'Β'Γ' ήταν ετερόστροφα), να 
στρέψουμε και ολισθήσουμε το ΑΒΓ ώστε να ταυτισθεί με το ΑΒΓ! 



στροφή 

Αντί τώρα της συνευθειακότητας των μέσων των ΑΑ', ΒΒ', ΓΓ' ... έχουμε εδώ την 
σύγκλιση των μεσοκαθέτων των ΑΑ', ΒΒ', ΓΓ' σε σημείο Κ τέτοιο ώστε οι τρεις γωνίες 
ΑΚΑ', ΒΚΒ', ΓΚΓ' να είναι ίσες ... και την ύπαρξη στροφής (γοϊ3ϊϊοπ) που στέλνει το 
ΑΒΓ στο Α'Β'Γ': 




Η ισότητα των τριών γωνιών προκύπτει από ισότητες τριγώνων. Απαραίτητη όμως 
για την ισότητα των τριών γωνιών είναι η σύγκλιση των τριών μεσοκαθέτων, που 
προκύπτει από την ιδιότητα της μεσοκαθέτου: 




| ΚΑ' | = | ΚΑ | αν και μόνον αν 
το Κ κείται επί της μεσοκαθέτου του ΑΑ' 



Πράγματι, αν οι μεσοκάθετοι των ΑΑ', ΒΒ' τέμνονται στο Κ, τότε από τις | ΚΑ | = 
|ΚΑ'|, |ΚΒ| = |ΚΒ'| (αλλά και την |ΑΒ| = |Α'Β' | ) προκύπτει η ισότητα των τριγώνων 
ΚΑΒ και ΚΑ'Β', οπότε <ΚΒΓ = <ΚΒΑ - <ΓΒΑ = <ΚΒΆ' - <Γ'Β'Α' = <ΚΒΤ', άρα τα τρίγωνα 
ΚΒΓ και ΚΒ'Γ' είναι ίσα (λόγω και των | ΚΒ | = | ΚΒ'| , | ΒΓ | = | Β'Γ'| ), συνεπώς | ΚΓ | = 
| ΚΓ' | και το Κ κείται και επί της μεσοκαθέτου της ΓΓ'. 

Ας σημειωθεί εδώ ότι η γενική περίπτωση δύο ίσων ομόστροφων τριγώνων 
περιλαμβάνει και την ειδική περίπτωση που οι τρεις μεσοκάθετοι είναι παράλληλες: 
στην ειδική αυτή περίπτωση το ένα τρίγωνο απεικονίζεται στο άλλο με ολίσθηση! 

[Ας παρατηρηθεί ότι οι τρεις μεσοκάθετοι δεν συγκλίνουν στην περίπτωση των ίσων 
αλλά ετερόστροφων τριγώνων ΑΒΓ, Α'Β'Γ'. (Γιατί δεν ισχύει η απόδειξη που είδαμε 
στην περίπτωση των ομοστρόφως ίσων τριγώνων ΑΒΓ, Α'Β'Γ';) Ας παρατηρηθεί 
επίσης ότι ενώ στην περίπτωση των ομοστρόφως ίσων τριγώνων αποδείξαμε την 
σύγκλιση ή ίσως παραλληλία των τριών μεσοκαθέτων, άρα και την ύπαρξη στροφής 
ή ίσως ολίσθησης μεταξύ των δύο τριγώνων, στην περίπτωση των ετεροστρόφως 
ίσων τριγώνων έχουμε αποδείξει την συνευθειακότητα των τριών μέσων 
υποθέτοντας την ύπαρξη ανάκλασης ή ολισθανάκλασης μεταξύ των δύο τριγώνων! 
(Βλέπε σχετικά και ήΐΐρ://\Λ/\Λ/\Λ/.ιτΐ3ΐήβιτΐ3ΐϊθ3.ΚΓ/ί : θΓυιτι/νΪ6ννΐορϊο.ρΙιρ?ρ=188811 )] 

ΔΥΟ ισότητες 

Όπως προκύπτει από τα παραπάνω - αλλά και από τα παρακάτω - στον μαγικό 
κόσμο της συμμετρίας δεν αρκεί να μιλάμε για ίσα τρίγωνα ή γενικότερα ίσα 
πολύγωνα, αλλά για «ομοστρόφως ίσα» ή «ετεροστρόφως ίσα» πολύγωνα: 




ομόστροφο προς τα αρχικό 



Μεταβαίνουμε δηλαδή από το αρχικό πολύγωνο στο ομόστροφο του με στροφή και 
από το αρχικό πολύγωνο στο ετερόστροφο του με ολισθανάκλαση. (Γενικότερα, 
ανάμεσα σε δύο ίσα σχήματα υπάρχει πάντοτε μία ισομετρία, ένας 
μετασχηματισμός δηλαδή του επιπέδου που διατηρεί μήκη και αποστάσεις.) 

Τα παρακάτω σχήματα δείχνουν την αντίστοιχη στροφή και ολισθανάκλαση: 



Β 




Α* 




Οι σχετικές ισομετρίες βρέθηκαν σύμφωνα με τις μεθόδους που ήδη αναπτύχθηκαν 
(τομή δύο μεσοκαθέτων για το κέντρο στροφής, σύνδεση δύο μέσων για τον άξονα 
ολισθανάκλασης, χρήση τρίτου ζεύγους σημείων για την εύρεση της γωνίας ή του 
διανύσματος), ενώ τα προσανατολισμένα ημικύκλια δικαιολογούν τους όρους 
«ομόστροφο» και «ετερόστροφο». 

το ευθύ 

Παραδόξως ως τώρα ασχοληθήκαμε με το αντίστροφο πρόβλημα (εύρεση της 
ισομετρίας όταν έχουν δοθεί τα δύο ίσα σχήματα) και όχι με το ευθύ (εύρεση της 
εικόνας δοθέντος σχήματος υπό δοθείσα ισομετρία): τα παρακάτω δύο 
παραδείγματα προέρχονται από εργαστήρια (1305) - πρώτη σελίδα — που 
χρησιμοποίησα στο Πολιτειακό Πανεπιστήμιο της Νέας Υόρκης στο 05\λ/θ§ο (βλέπε 
και ήΐΐρ://\Λ/\Λ/\Λ/.θ5\Λ/6κθ·βάυ/~Ρ3ΐοκΙου/103/ΐ3Ρ5.ΙΐΐΐτιΙ ). 

ΜΑΤ 103 — ίΑΒ *3 

(1) ϋβΙθΓΓΠίηβ ΙΙιβ ίιη89β οί ΑΒϋ υηιΙθΓ οουηΙβΓΟίοοκννΊεθ ΓΟΐδΙίοη οί 100° 

(2) ΕδΙίίΠδΙβ ΙΠβ ΟΟΟΓθίΠ9ΐβ5 Οί ΙίΊβ 1ΓΠ8963 Οί Α 9ΙΊ<3 Β ΟΠ ΙΙΐβ 9Γ8ΡΙ1. [5θθ 3ΰθν8.] 



Στην άσκηση αυτή οι φοιτητές - αδιάφοροι για τα Μαθηματικά στην μεγάλη τους 
πλειοψηφία και χωρίς γερό υπόβαθρο - όφειλαν να βρουν τις εικόνες της κάθε 
κορυφής του ΑΒΟ χρησιμοποιώντας μοιρογνωμόνιο και χάρακα (#1), γνωρίζοντας 
ότι αν τα κάνουν όλα σωστά ή σχεδόν σωστά θα πρέπει να καταλήξουν σε ένα 
τρίγωνο Α'Β'Ο' ίσο περίπου προς το αρχικό. (Σε ένα δεύτερο στάδιο ελέγχου 
αποτελέσματος -- που δεν συζητώ εδώ -- όφειλαν να συγκρίνουν τις συντεταγμένες 
των Α', Β' που προσέγγισαν γεωμετρικά επί του γραφήματος (#2) με αυτές που 
προκύπτουν από τους αλγεβρικούς τύπους για την δοθείσα στροφή: πολύτιμη 
σύγκριση γεωμετρικού και αλγεβρικού αποτελέσματος!) 

Παρόμοια φιλοσοφία στην αντίστοιχη άσκηση της ολισθανάκλασης: 

ΜΑΤ 103 — Ι.ΑΒ *4 

(1) ϋΘΐΘΓΓΠί Π8 ίίΊθ ί 1X1308 οί ΑΒϋΏ ιιηϋθΓ ΙΡιβ 9Ι10Ό Γ8Γ1 8ϋ1ί οπ 6 = (|_, Τ). 




(2) Ε3ΐί (Π3ΐθ ΙΜο ϋϋϋΓΰιη9ΐ65 οί Ιίιβ ίιτιϋα,β οί οπ ΙΜο α,ΓβρΙι. [5ββ δϋονε.] 



Οι σχεδιαστικές δυσκολίες σ' αυτήν την περίπτωση είχαν να κάνουν με την 
σχεδίαση της καθέτου από σημείο προς ευθεία (ανάκλαση) και με την σχεδίαση της 
παραλλήλου από σημείο προς ευθεία (ολίσθηση). Πρόκειται για δυσκολίες που 
πιστεύω πως μπορούν να αντιμετωπιστούν και σε γυμνασιακό επίπεδο, ενώ το 
μεγάλο κέρδος του μαθητή είναι η αυτενέργεια, η αίσθηση ότι δημιουργεί κάτι, η 
διαπίστωση ότι γεωμετρία δεν είναι μόνον αποδείξεις (που ίσως δεν μπορεί να βρει 
ή καινά κατανοήσει εύκολα)! 



οι δύο κόσμοι μαζί 

Στροφή και ολισθανάκλαση δεν είναι αλληλοαποκλειόμενες ισομετρίες: 




Τα παρακάνω κάνουν σαφές ότι σε περίπτωση ύπαρξης εσωτερικής συμμετρίας στο 
σχήμα (ισοσκελές τρίγωνο) ... είναι πλέον θέμα ονοματισμού (Ι30θ1ϊη§) και 
προσανατολισμού (οπθηΐ3ΐϊοη) κορυφών (βλέπε σχετικά ημικύκλια) αν θα 
καταλήξουμε σε στροφή ή σε ολισθανάκλαση! 

πολλαπλές λύσεις 

Αν πάλι το αρχικό σχήμα δεν έχει εσωτερική ανάκλαση όπως παραπάνω αλλά 
εσωτερική στροφή - όπως ας πούμε ένα τυχόν παραλληλόγραμμο -- τότε έχουμε 
είτε συνύπαρξη στροφών (ομόστροφο ζεύγος) είτε συνύπαρξη ολισθανακλάσεων 
(ετερόστροφο ζεύγος) ... και ζητάμε από τους μαθητές είτε απλώς να βρουν μία 
τουλάχιστον στροφή ή μία τουλάχιστον ολισθανάκλαση είτε, αρκετά πιο δύσκολο, 
να αποφασίσουν οι ίδιοι αν θα αναζητήσουν στροφή ή αν θα αναζητήσουν 
ολισθανάκλαση: 




(ομόοτροφο ζεύγο-ς) (ετΕρό-οτροφο ζεύγος) 



Στην περίπτωση της στροφής έχουμε, λόγω της εσωτερικής συμμετρίας, δύο 
δυνατότητες για το Α', έπειτα από τον καθορισμό του οποίου οι υπόλοιπες εικόνες 
προσδιορίζονται αυτόματα (από την απαίτηση της διατήρησης μηκών και μόνον), 
όπως αυτόματα διατηρείται και η ομοστροφία: 




Ανάλογες παρατηρήσεις ισχύουν και για την περίπτωση της διπλής 
ολισθανάκλασης: 




/ 

Ι Β' 




Στο επόμενο παράδειγμα των «ανεμόμυλων» θα είχαμε είτε πέντε στροφές είτε 
πέντε ολισθανακλάσεις (με πέντε επιλογές για την 'πρώτη' «φτερωτή»): 

5 στροφές 5 ολιοθανακλάαεις 

(ομόοτροφο· ζεύγος) (ετΕρόοτροφο· ζεύγο-;) 



διπλή επιλογή 

Στην περίπτωση συνύπαρξης εσωτερικής ανάκλασης και εσωτερικής στροφής 
έχουμε συνύπαρξη πολλαπλών στροφών και πολλαπλών ολισθανακλάσεων, όπως 
δείχνει το παράδειγμα του ρόμβου (όπου έχουμε δύο δυνατότητες επιλογής για την 
θέση όχι μόνον του Α' αλλά και του Β'): 



Ας δώσουμε και το αντίστοιχο παράδειγμα των ανεμόμυλων ... 

5 στροφές ΚΑΙ 5 ολισθανακλάσεις 




... ή, ακόμη καλύτερα, και με επίλυση, το παράδειγμα των οκτώ ισομετριών 
ανάμεσα σε δύο ίσα τετράγωνα σε τυχούσα θέση: 




Βλέπουμε ότι τα κέντρα των τεσσάρων στροφών είναι συνευθειακά, ενώ οι άξονες 
των τεσσάρων ολισθανακλάσεων συγκλίνουν: ιδού μία ερώτηση για τους 
καλύτερους μαθητές! (Απάντηση: η ευθεία των κέντρων στροφής είναι η 
μεσοκάθετος του τμήματος που ορίζουν τα κέντρα των δύο τετραγώνων, ενώ το 
σημείο σύγκλισης των αξόνων ολισθανάκλασης είναι το μέσον του τμήματος.) 



μέσα στην τάξη 




Μπορείς να κτίσεις ότι δεν βλέπεις 



Το εξειδικευμένο αυτό παράδειγμα το συζητούσα μέσα στην τάξη με τους φοιτητές 
μου, στους οποίους ανέθετα να βρουν τις οκτώ ισομετρίες που απεικονίζουν το 



αριστερό τετράγωνο (Ι) στο δεξιό τετράγωνο (Κ): ήταν πάντα μία ιδιαίτερα 
ενδιαφέρουσα συζήτηση, και όσες ισομετρίες δεν καταφέρναμε να δούμε τις 
κατασκευάζαμε σύμφωνα με τις μεθόδους που ήδη αναπτύχθηκαν, εξ ου και η 
σχετική ρήση («Μπορείς να κτίσεις ότι δεν βλέπεις»), για την οποία η μητέρα μιας 
φοιτήτριας είχε πει το περίφημο «τώρα ξέρω ότι κάτι μαθαίνεις στο πανεπιστήμιο»! 

Αντί να δώσω τις λύσεις στο παραπάνω παράδειγμα ... προτιμώ να δώσω τις λύσεις 
σε παρόμοιο παράδειγμα όπου η βολική θέση των δύο πολυγώνων (Α και Β) επίσης 
μας επιτρέπει να «δούμε» τις ζητούμενες ισομετρίες (που στέλνουν το Α στο Β): 




Βλέπουμε λοιπόν μία κατακόρυφη ανάκλαση, μία οριζόντια ολίσθηση και μία 
άμεσα σχετιζόμενη οριζόντια ολισθανάκλαση (ο άξονας της οποίας είναι ήδη 
άξονας ανάκλασης που στέλνει όμως το Α στον εαυτό του αντί του Β), τέσσερις 
διαγώνιες ολισθανακλάσεις δύο τύπων (που κόβουν δίκαια τα εξάγωνα και που 
διέρχονται δίκαια ανάμεσα τους, αντίστοιχα), δύο στροφές 60 μοιρών (εξαγωνικά 
κέντρα), δύο στροφές 120 μοιρών (τριγωνικά κέντρα), και μία στροφή 180 μοιρών. 

Έχουμε πάντως μπει πλέον στην γεωμετρία των ειρμών του επιπέδου (των 
επίπεδων κρυσταλλογραφικών ομάδων, γνωστών και ως \Λ/3ΐΙρ3ρθΓ ρ3ΐΐθΓΠ5): οι 
δώδεκα ισομετρίες που στέλνουν το εξάγωνο Α στο εξάγωνο Β στέλνουν κάθε 
εξάγωνο του παραπάνω συμμετρικότατου απειροσυνόλου εξαγώνων σε κάποιο 
άλλο εξάγωνο, απεικονίζοντας δηλαδή ολόκληρο το απειροσύνολο (ειρμό) στον 
εαυτό του! (Κατά απολύτως ανάλογο τρόπο οι οκτώ ισομετρίες που στέλνουν το 
τετράγωνο ί στο τετράγωνο Κ δρουν επίσης ως ισομετρίες ολόκληρης της 
«σκακιέρας» στην οποία ανήκουν τα δύο τετράγωνα!) 



γεωμετρία ειρμών 

Στο πνεύμα των παραπάνω, ένα ακόμη εργαστήριο από τις «Συμμετρίες»: 

ΜΑΤ 103 — Ι_ΑΒ *Β 

(1) ΟθίβΓίπίηβ ο εΠίύβ Γβίΐβοίίοη ΙΙίθΙ ίηορδ υηίΐ *1 Ιο υηίΐ *2. 




ΤΙ113 ρ49 ρβΙΙθΓΤΓΒ ΓΠΟΪ.Ϊ ΪΞ 3ΓΘ ΓΜθΓΠθυ5θ3, ΙΙΐΒΐ 15 ϋ 2 5Θ15, ΙΜθΓθί ΟΓΘ ίίΐθΓΘ 

βκϊ5ΐ Ιννο 9ϋϋβ Γθί 1 θοτί οπ3 ιτΐ3ρρίη9 *1 ίο *2, οοπ-θ5ροηαΊη9 ίο ΜβΙβΓοείΓορΜίο 
Ι3ϋβ1ίη9 οϊ *1 3ηϋ *2 65 8ίιον/η 3ϋονβ. 

Ζητήθηκε από τους φοιτητές να βρουν μία από τις δύο κάθετες ολισθανα κλάσεις 
που στέλνουν τον ρόμβο #1 στον ρόμβο #2: είναι κάτι που θα μπορούσαν απλώς να 
«δουν», επειδή όμως δεν είχαν ακόμη την απαραίτητη πείρα, πολύ πιο εύκολο τους 
ήταν να το κτίσουν! Πρόκειται για άσκηση παρόμοια με το παράδειγμα των δύο 
ρόμβων που ήδη είδαμε: η μόνη, μη ουσιαστική, διαφορά είναι ότι οι δύο ρόμβοι 
αποτελούν τώρα τμήμα ενός ειρμού, οπότε οι προκύπτουσες ισομετρίες (οι δύο 
ολισθανακλάσεις αλλά και δύο στροφές 90 μοιρών) δρουν σε ολόκληρο τον ειρμό. 



(2) ΟβΙβπηιηβ 9 ΓΟίθϋοη ΙίίθΙ ηηβρδ υηΗ *1 Ιο υηΗ *2. 




► ► ► 

Τήίδ ρ3 1 Γη ρβΙίβΓη'δ ΓηοΙίίδ θγθ βςυϋβΙθΓθΙ ίπ9η9ΐβδ, ΙηθΙ ϊδ ϋ 3 δβίδ, 

ΙΜβΓβίΟΓβ ΙήβΓβ βχϊδΐ ΙίΐΓβθ ΓΟΐδΙίοηδ ΓΠάρρίηα, * 1 Ιο *2, οηβ οΓ ΙΐΊβΙΤΙ 

Ρβϊης ΓβΙΙΐθΓ οΡνίουδΙΐ) 8 ίΓ9Πδΐ9ΐίοη (Ό^θηδΓθΐθ Γοίθΐίοη'); βηιρ]θί|ίη9 

Ιηβ Ιννο ΙιοιτιοδίΓορΙιϊο 1θΡβϋη9δ ηοΐ οοΓΓβδροηοΊη9 Ιο Ιηβ ΐΓ9Π5ΐ9ΐίοη, 
ο 

ννβ οΡΙβίη 1\νο 120 ΓΟΐβΙίοηδ 9δ δΠογ/η θΡονθ. 

Λόγω τριπλής εσωτερικής στροφής και ανάκλασης του ισοπλεύρου τριγώνου, 
αναμένουμε τρεις στροφές και τρεις ολισθανακλάσεις που στέλνουν το #1 στο #2. 
Από τους φοιτητές ζητήθηκε να βρουν, είτε βλέποντας είτε κτίζοντας, μία από τις 
δύο παραπάνω στροφές 120 μοιρών, που δρουν και πάλι σε ολόκληρο τον ειρμό. 
(Τρίτη στροφή δεν υπάρχει, αντί αυτής έχουμε απλώς, και προφανώς, ολίσθηση ... 
και μάλιστα για τον ίδιο λόγο που μία από τις τρεις ολισθανα κλάσεις είναι απλώς 
ανάκλαση!) 

Θα μπορούσε τέτοιο υλικό να είναι κατάλληλο για μαθητές γυμνασίου; Νομίζω πως, 
έστω και οριακά, έστω και σε επίπεδο ερευνητικών εργασιών (βλέπε και λύκειο, 
γιατί όχι) η απάντηση είναι καταφατική. 



μία ακόμη απάντηση 

Τελειώνοντας το άρθρο - και ξεφεύγοντας οριστικά από το σχολικό περιβάλλον - 
επανέρχομαι στον τίτλο του και στο σχετικό ερώτημα: σίγουρα έχουμε δώσει 
καταφατική απάντηση, σίγουρα αξίζει τον κόπο να στραφούμε στην 
ολισθανάκλαση, αυτήν την παραμελημένη ισομετρία που, όπως τα μέχρι τώρα 
παραδείγματα κατέδειξαν, δεν έχει τίποτα να ζηλέψει από την περισσότερο γνωστή 
και παραδοσιακή στροφή, της οποίας αποτελεί μάλιστα φυσικό συμπλήρωμα 
(καθώς, όπως είδαμε, ανάμεσα σε δύο τυχόντα ίσα σχήματα υπάρχει είτε στροφή 
είτε ολισθανάκλαση). 

Παρακάτω δίνω όμως και μια διαφορετικού τύπου απάντηση, δείχνοντας πως η 
ολισθανάκλαση περιέχει κατά κάποιο τρόπο μέσα της την στροφή, πως δηλαδή 
υπάρχει όντως στροφή στην ολισθανάκλαση: ενώ η σύνθεση δύο στροφών είναι, 
γενικά, στροφή, η σύνθεση δύο μη παράλληλων ολισθανακλάσεων είναι και πάλι 
στροφή! 

Η σύνθεση στροφών μπορεί να δοθεί περιεκτικά ως εξής: 



Το βασικό εργαλείο είναι δηλαδή ότι κάθε στροφή κατά γωνία 2φ είναι σύνθεση 
δύο οποιωνδήποτε ανακλάσεων των οποίων οι άξονες τέμνονται στο κέντρο της 
στροφής κατά γωνία φ. Και κεντρική ιδέα της παραπάνω απόδειξης είναι να 





Στροφή (Α; α) ακολουθούμενη 



από στροφή (Β, β) = στροφή (0, γ) 



χρησιμοποιήσουμε τον ίδιο μεσαίο άξονα ανάκλασης (ΑΒ) για τις δύο στροφές, έτσι 
ώστε να αλληλοεξουδετερωθούν οι δύο ανακλάσεις (περί την ΑΒ). 



[Ας παρατηρηθεί εδώ ότι αν α = β και αν οι δύο στροφές περί τα Α, Β έχουν αντίθετη 
φορά ... τότε οι ακραίοι άξονες ανάκλασης είναι παράλληλοι (και το ^ φεύγει στο 
άπειρο): στην ειδική αυτή περίπτωση η σύνθεση των δύο στροφών είναι ολίσθηση 
(ως σύνθεση δύο τελικά παράλληλων ανακλάσεων).] 

Κάνω εδώ μία παράκαμψη για να αναφερθώ στον μεγάλο Έλληνα μαθηματικό 
Κυπάρισσο Στέφανο, θεώρημα του οποίου σχετίζεται άμεσα προς το παραπάνω 
σχήμα και αποτέλεσμα: το θεώρημα αυτό του 1881 μνημονεύεται σε Γαλλικό 
λυκειακό σύγγραμμα 70 χρόνια αργότερα. 



[ΟΟΜΡΙΕΜΕΝΤΞ 0Ε ΕΕΟΜΕΤΡΙΕ (Κ. ΟΕΙΤΗΕΙΙ & 0. ΕΑΙΚΕ), ΡΑΚΙ5, 1951, ρ. Β] 



Η θεμελιώδους σημασίας παρατήρηση ότι η σύνθεση δύο ανακλάσεων των οποίων 
οι άξονες τέμνονται κατά γωνία φ είναι στροφή κατά γωνία 2φ περί το σημείο τομής 
... γενικεύεται στις ολισθανα κλάσεις, μόνο που δεν είναι πλέον φανερό που 
βρίσκεται το κέντρο της προκύπτουσας στροφής! Μία άριστη προσέγγιση στο θέμα 
έχει δοθεί από τον εξέχοντα κρυσταλλογράφο (και όχι μόνον) ΑΓΐήυΓ Ιθθ Ιοθο, που 
καθορίζει το κέντρο της ζητούμενης στροφής ως το σημείο τομής δύο μεσοκαθέτων 
(χρησιμοποιώντας σημεία Ρ, Ο κείμενα επί των αξόνων ολισθανάκλασης 6, <3' και 
τις αντίστοιχες εικόνες τους <3(Ρ) = Ο, (Β'(Ο) = Ρ'): 




Κυπάρισσος Στέφανος 



ίβΐ ίϊρυΓβδ Ρ, , Ρ 2 _. Ρ 3 βρρβΓβϊΐεβπΙ άβηε €θΐ εοηάϊΐϊσης εο/η/ηθ Ιθΐ 
5ΐ/η?βίΓϊφϋθ5 ό' υηε Π7βηιβ ϊϊ§υΓβ Φ ρβΓ ΓβρροΓί βαχ εβίθε όυ ίΓϊβη§ϊβ 



(1857 - 1917) 



$υϊ β ρβΙ/Γ 5βη7Π7θί5 ΪΘ5 ίΓΒΪΒ €ΘΩίΓΘ5 άθ ΓβΙβίϊβη. 651 1β ΙΐΊΘΟΓΘΓΠβ 





Μια πιο διεξοδική προσέγγιση δίνω στο έβδομο κεφάλαιο του βιβλίου μου 
( Ιΐΐΐρ://\Λ/\Λ/\Λ/.θ5\Λ/6Κθ·βάυ/~Ρ3ΐοκΙου/103/ϊ5θΐτΐ6ΐΓΪ€3.ήΐΐτιΙ , σχ. 7.40, σελ. 386): 

* ■ ■ 



* 



/ -ι ν *ο, 



ν / 1 



1/ -ι/ ^ 



[Φέρουμε καθέτους επί των δύο αξόνων ολισθανάκλασης σε απόσταση ίση προς τα 
μισά των αντίστοιχων διανυσμάτων ολισθανάκλασης και εκατέρωθεν του σημείου 



τομής των αξόνων: τα δύο ζεύγη παραλλήλων ευθειών που προκύπτουν (Ι, ί' και Ν, 
Ν') τέμνονται σε τέσσερα συνολικά σημεία, τα οποία είναι και κέντρα στροφής για 
τους οκτώ συνολικά συνδυασμούς ολισθανακλάσεων που προκύπτουν. (Για τον 
κάθε άξονα ολισθανάκλασης έχουμε δύο δυνατότητες ανάλογα με την φορά του 
αντίστοιχου διανύσματος ολισθανάκλασης, και βέβαια έχουμε δύο δυνατότητες 
όσον αφορά το ποια ολισθανάκλαση προηγείται, οπότε 2x2x2 = 8.)] 

Ο αναγνώστης μπορεί να επαληθεύσει τα παραπάνω συνθέτοντας στροφές ή 
ολισθανακλάσεις στα παραδείγματα ειρμών του επιπέδου που έχουμε ήδη 
χρησιμοποιήσει (και όπου η ζητούμενη σύνθεση φανερώνεται από το αποτέλεσμα 
της σε συγκεκριμένες μονάδες (εξάγωνα, ρόμβους, τρίγωνα) του ειρμού). Μπορεί 
επίσης ο αναγνώστης να πειραματισθεί με σύνθεση στροφής και ολισθανάκλασης, 
μια περίπτωση που δεν έχουμε συζητήσει και όπου το αποτέλεσμα είναι πάντα 
ολισθανάκλαση (ή ίσως ανάκλαση, όπως για παράδειγμα στην παρακάτω ζωφόρο 
(οογοθγ Ρ3ΪΙΘΓΠ)): 



ορολογία 

Σε αντίθεση με την ομιλία μου στην 5 η Μαθηματική Εβδομάδα, χρησιμοποιώ στο 
άρθρο αυτό - για λόγους απλότητας και μόνον -- τον όρο «ίσα (τρίγωνα, πολύγωνα, 
σχήματα)» αντί του «ισόμοια (τρίγωνα, πολύγωνα, σχήματα)»: στα Αγγλικά ο όρος 
«ίσα» = βςυ3ΐ = ισεμβαδικά είναι ευρύτερος και ασθενέστερος του όρου «ισόμοια» 
= εοη§ΓυθΠΐ = ισοδύναμα (και ισεμβαδικά και όμοια, αντίγραφα το ένα του άλλου). 
Νομίζω πάντως πως θα ήταν καλό να γίνεται διαχωρισμός των δύο εννοιών ακόμη 
και στο γυμνάσιο. [Πιστεύω πως η εισαγωγή του όρου «ισόμοια» -- κατά την γνώμη 
μου ακριβέστερου και περιεκτικότερου του εοπ§Γυθηΐ -- στην Ελληνική οφείλεται 
στον Κωνσταντίνο Σίμο, μεταφραστή του βιβλίου της Μ35ή3 6θ55θπ "Ρθγτθοϊ Ρϊ§ογ: 
3 §θπϊυ5 3ηά ΐήθ ηΊ3ΐήθΐπ3ΐϊε3ΐ 0Γθ3κΐήΓου§ή οίΐήθ εθπΐυΓγ" ("Ο Ρώσος 
Μαθηματικός Γκρίσα Πέρελμαν").] 

Αντιλαμβάνομαι επίσης ότι μπορούν να χρησιμοποιηθούν οι όροι «ομόρροπα» και 
«αντίρροπα» αντί των «ομόστροφα» και «ετερόστροφα»: κρατώ τους τελευταίους 
εδώ και επειδή μάλλον είναι πιο περιγραφικοί, και για συναισθηματικούς λόγους 
(μετάφραση των όρων ήοιηοίΐΓορήϊο και ήθΐθΓ05ΐΓ0ρήϊε που εισήγαγα στο βιβλίο 
μου και γενικότερα στην διδασκαλία των «Συμμετριών»). 



Ο όρος «ολισθανάκλαση» έχει ήδη εμφανιστεί στην Ελληνική βιβλιογραφία, βλέπε 

ΤΐΧ ήΐΐρ://\Λ/\Λ/\Λ/.ΙΤΙ3ΐή.υθ€.^Γ:1080/6Γ6νη3/άϊρΙθΙΤΙ3ΐϊΚ65/\/3Γν6Γ3ΚΪ5 ΜΡΕ.ράΐ 

(«Γεωμετρικοί Μετασχηματισμοί», μεταπτυχιακή εργασία Ανδρέα Βαρβεράκη, 
Ηράκλειο, 2006). 

σημείωση 

Επιστρέφοντας στο αρχικό πρόβλημα-παιγνίδι, ο φίλος μαθηματικός Άγις Ζαμάνης 
παρατηρεί ότι στην ειδική περίπτωση της ανάκλασης υπάρχουν, εκτός από τον 
άξονα ανάκλασης, άπειρες δίκαιες γραμμές, κάθετες όλες στον άξονα ανάκλασης! 



